**לידיעת הסבים והסבתות, דודים ודודות וכל מי שאכפת לו**

לאחרונה נתקבלה ע"י ראש המועצה ומליאת המועצה ההחלטה שילדי כפר יחזקאל וגדעונה העולים לכיתה א, יעברו כבר בשנת הלימודים הקרובה ללמוד בבית-הספר היסודי החדש שהוקם בבית-אלפא, יחד עם ילדי בית אלפא, חפציבה ובית השיטה.

אנו, המהווים את הרוב הגדול של ההורים לילדי המושב, המיועדים לעלות לכתה א' בשנה הבאה ובשנים שאחריה, מתנגדים למהלך זה, שכן הוא טומן בחובו בעיות וקשיים עתידיים לילדינו ולנו בני המשפחות, ולהפוך את המעבר לכתה א' להרבה פחות רך ונעים.

עיקר הסיבות להתנגדותנו:

1. הנסיעה לבית אלפא יחד עם איסוף הילדים מהתחנות אורכת זמן רב: כ- 40 עד 50 דקות בשעות העומס (אלו השעות בהן הילדים נוסעים לבית הספר וחזרה)- בדקנו את הנושא באופן מיוחד. להזכירכם, מדובר באוטובוס מלא בילדים בני 6 ללא השגחת מבוגר.
2. הילדים יגיעו לארוחת צהריים בשעה לא הגיונית, עייפים רעבים מדי ולאחר יום לימודים וזמן נסיעה רב.
3. שעת החזרה תקשה על שילוב הילדים בחינוך הבלתי פורמלי.
4. המעבר לבית הספר יגרום לפיצול בין אחים, בני משפחה וחברים משכבות הגיל השונות. דבר העלול לפגוע בתהליך תחושת הביטחון והשייכות של הילדים בבית הספר, ופיצול חברתי בין ילדי המושב. בנוסף הדבר יקשה על ההורים מבחינה כלכלית ופרוצדורלית במהלך יום הלימודים ובשעות הפנאי.
5. ההחלטה להעביר "דווקא" את ילדי כפר יחזקאל וגדעונה, ולא ילדי ישובים אחרים, קרובים יותר לבית אלפא, התקבלה למעשה עוד לפני שהועלתה לדיון בקרב הציבור. בישובים אחרים העניין בקושי הובא לידיעת הציבור כאופציה, מה שמגביר את תחושותינו שהמהלך נעשה על תקן "סתימת חורים" כדי לא ליצור למועצה הפסדים כלכליים, עקב תכניות שנעשו בטרם נלקחו בחשבון השלכותיהן עלינו ועל ילדינו.

ישנן עוד סיבות להתנגדותנו למהלך. מי שמעוניין לשמוע עוד, ואף לתמוך ולעזור לנו בהתנגדותנו למעבר לבית אלפא, מוזמן ליצור קשר עם נציגינו, ולמצוא את עמוד המאבק נגד ההחלטה ברשת הפייסבוק בדף: **"אל תנתקו את ילדינו – מחאת הורי כפר יחזקאל וגדעונה".**

- רועי אלוני: 050-2070505 - ליאת צביר: 050-7104222

- עידו גפני: 050-5950101 - עמית בנימיני: 054-6633199

- רעות בן שושן: 050-2744068